stanford-oval/wikipedia huggingface dataset:
วัดพระทอง

| วัดพระทอง |
| --- | --- |


ชื่อสามัญ: วัดพระทอง, วัดนาใน, วัดพระผุด, วัดพระหล่อคอ
ที่ตั้ง: ตำบลเทพกระษัตรี อำเภอถลาง จังหวัดภูเก็ต
ประเภท: วัดราษฎร์
นิกาย: มหานิกาย
พระพุทธรูปสำคัญ: พระผุด
 สถานีย่อยพระพุทธศาสนา
วัดพระทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเทพกระษัตรี อำเภอถลาง จังหวัดภูเก็ต มีที่ดินตั้งวัดเนื้อที่ 30 ไร่ 3 งาน 98 ตารางวา มีที่ธรณีสงฆ์ 2 แปลง เนื้อที่ 18 ไร่
วัดพระทองตั้งวัดเมื่อ พ.ศ. 2328 ได้รับพระราชทานวิสุงคามสีมาเมื่อวันที่ 10 ตุลาคม พ.ศ. 2523 มีพระพุทธรูปโบราณ มีลักษณะครึ่งองค์โผล่จากพื้น และมีอีกเรื่องเล่าว่า เมื่อคราวพระเจ้าปดุงมาตีเมืองถลางก็พยายามขุดพระไปด้วย แต่ไม่สามารถนำขึ้นได้เช่นกัน จึงสร้างพระครึ่งองค์ครอบไว้เรียกว่า พระผุด จนเมื่อพระธุดงค์มาปักกลดบริเวณนี้แล้วสร้างวัด โดยอัญเชิญพระผุดเป็นพระประธานในโบสถ์ กล่าวกันว่าพระผุดเป็นพระทองคำ จึงพอกปูนทับลงไปอีกครั้งดังที่เห็นในปัจจุบัน นามของวัดชาวบ้านเรียกแตกต่างกันไปว่า วัดนาใน บ้าง วัดพระผุด บ้าง หรือ วัดพระหล่อคอ ตามลักษณะพระพุทธรูป
วัดยังมีพิพิธภัณฑ์อยู่ข้างโบสถ์พระทอง เป็นที่รวมโบราณวัตถุและเครื่องใช้ของชาวภูเก็ตที่ชาวบ้านนำมาบริจาค ด้านการศึกษาได้เปิดสอนพระปริยัติธรรมเริ่มมาตั้งแต่ พ.ศ. 2503
อาคารเสนาสนะที่สำคัญ ได้แก่ อุโบสถกว้าง 8 เมตร ยาว 24 เมตร สร้างเมื่อ พ.ศ. 2524 บานประตูหน้าต่างใช้ไม้สักแกะสลักภาพพุทธประวัติ ภายในอุโบสถมีภาพเขียนเรื่องพาหุง พระเจ้าสิบชาติ พระเวสสันดร พื้นปูด้วยหินอ่อน ศาลาการเปรียญกว้าง 16 เมตร ยาว 52 เมตร เป็นอาคารคอนกรีต 2 ชั้น กุฏิสงฆ์จำนวน 7 หลัง เป็นอาคารไม้และคอนกรีตชั้นเดียวและสองชั้น
วิหารหลวงพ่อพระผุด เคยเป็นอุโบสถหลังเก่า
หลวงพ่อพระผุด
อุโบสถหลังปัจจุบัน
มณฑปประดิษฐานพระธาตุของหนึ่งในปัญจวัคคีย์
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จพระราชดำเนินมาทรงสักการะหลวงพ่อพระผุดในปี พ.ศ.2502
พระพุทธรูปปางพระเกศธาตุ
หุ่นจำลองเหตุการณ์เด็กเลี้ยงควายนำเชือกไปผูกกับพระเกตุมาลาของพระพุทธรูป
รายนามเจ้าอาวาส

หลวงพ่อสิงห์
หลวงพ่อไชย
หลวงพ่อคง
หลวงพ่อมั่น
หลวงพ่อพัด
หลวงพ่อวร
พลวงพ่อชุ่ม
หลวงพ่อโต
หลวงพ่อวอน
หลวงพ่อเขม
หลวงพ่อพุธ
หลวงพ่อรอด
หลวงพ่อช่วย
หลวงพ่อไชยศรี
พระครูวิตถารสมณวัตร (ฝรั่ง) พ.ศ. 2440–2501
พระครูสุวรรณพุทธาภิบาล (สุขุม) พ.ศ. 2503
สมเด็จพระรัษฎาธิราช

สมเด็จพระรัษฎาธิราช เป็นพระมหากษัตริย์รัชกาลที่ 12 แห่งอาณาจักรอยุธยา เป็นพระราชโอรสในสมเด็จพระบรมราชาธิราชที่ 4 (สมเด็จพระบรมราชาหน่อพุทธางกูร) แต่ครองราชสมบัติได้เพียง 5 เดือน ตรงกับปี พ.ศ. 2077 สมเด็จพระไชยราชาธิราช ได้ชิงพระราชสมบัติแล้วนำตัวพระองค์ไปสำเร็จโทษด้วยท่อนจันทน์ตามโบราณราชประเพณีที่วัดโคกพระยา
พระราชประวัติ

สมเด็จพระรัษฎาธิราช เสด็จพระราชสมภพปี พ.ศ. 2072 เป็นพระราชโอรสในสมเด็จพระบรมราชาธิราชที่ 4 เมื่อพระราชบิดาเสด็จสวรรคตในปี พ.ศ. 2076 จึงขึ้นครองราชสมบัติแทน
พงศาวดารไทยและต่างประเทศทั้งหมดกล่าวว่า สมเด็จพระรัษฎาธิราชมีพระชนมายุเพียง 5 พรรษาเมื่อขึ้นครองราชย์ในปี พ.ศ. 2076 (จ.ศ. 1533/34) พระเจ้ารัษฎาธิราชอาจประสูติเมื่อ พ.ศ. 2071 (จ.ศ. 1528/29). นักวิชาการสมัยใหม่เสนอว่าพระราชมารดาอาจเป็นลูกสาวของขุนนางที่มีอำนาจซึ่งต้องการมีความสัมพันธ์กับราชวงศ์ผ่านการแต่งงาน เนื่องจากการขึ้นครองราชย์ของพระองค์ดูเหมือนจะได้รับการสนับสนุนจากกลุ่มขุนนางแม้ว่าเขาจะเป็นคนส่วนน้อยก็ตาม
พระราชประวัติ > การขึ้นครองราชย์และการสวรรคต

ใน พ.ศ. 2076 (จ.ศ. 1533/34) สมเด็จพระบรมราชาธิราชที่ 4 เสด็จสวรรคตด้วยโรคไข้ทรพิษและพระราชโอรสคือพระรัษฎาธิราช สืบราชสมบัติเป็นพระเจ้ากรุงศรีอยุธยา ในปี พ.ศ. 2077  (จ.ศ. 1534/35) หลังจากที่พระองค์ครองราชสมบัติได้ห้าเดือน สมเด็จพระไชยราชาธิราชทรงยึดราชบัลลังก์และสำเร็จโทษสมเด็จพระรัษฎาธิราช ด้วยท่อนจันทน์ตามราชประเพณี
พระราชประวัติ > ความสัมพันธ์กับไชยราชาธิราช

พงศาวดารไทยและต่างประเทศระบุว่าสมเด็จพระรัษฎาธิราชและสมเด็จพระไชยราชาธิราชเป็นญาติกัน แต่ไม่มีเอกสารใดที่ให้ข้อมูลเพียงพอที่ทำให้ความสัมพันธ์ระหว่างทั้งสองชัดเจน สังคีติยวงศ์ระบุว่า สมเด็จพระไชยราชาธิราชเป็นพระราชนัดดาในสมเด็จพระรามาธิบดีที่ 2 ซึ่งเป็นพระราชบิดาในสมเด็จพระบรมราชาธิราชที่ 4 พระราชพงศาวดาร ฉบับพระราชหัตถเลขา และฉบับอื่น ๆ กล่าวเพียงว่าสมเด็จพระไชยราชาธิราชเป็นญาติกับสมเด็จพระรามาธิบดีที่ 2 พระราชพงศาวดารกรุงศรีอยุธยาฉบับเยเรเมียส ฟาน ฟลีต ระบุว่าสมเด็จพระไชยราชาธิราชเป็นญาติห่าง ๆ และเป็นผู้สำเร็จราชการของสมเด็จพระรัษฎาธิราช
สมเด็จพระเจ้าบรมวงศ์เธอ กรมพระยาดำรงราชานุภาพ ได้เสนอว่าสมเด็จพระไชยราชาธิราชเป็นพระมหาอุปราชกรุงศรีอยุธยา (โดยตำแหน่งเจ้าผู้ครองเมืองพิษณุโลก) ในรัชสมัยของสมเด็จพระบรมราชาธิราชที่ 4 และสมเด็จพระรัษฎาธิราช ด้วยเหตุนี้พระไชยราชาธิราชจึงใช้เวลาถึงห้าเดือนจึงมาถึงกรุงศรีอยุธยาและยึดราชสมบัติได้ นักวิชาการสมัยใหม่เสนอว่าเหตุผลอีกประการหนึ่งที่ไชยราชาธิราชต้องรอถึงห้าเดือนก่อนทำรัฐประหารคือต้องตรวจสอบท่าทีของแต่ละฝ่ายทางการเมืองและรอ "โอกาสที่ดี" เพราะสมเด็จพระรัษฎาธิราชยังคงได้รับการสนับสนุนจากกลุ่มขุนนางนำโดยขุนนางผู้มีอำนาจซึ่งดูเหมือนจะเป็นตาของสมเด็จพระรัษฎาธิราช
นอกจากนี้ การขึ้นครองราชย์ของสมเด็จพระรัษฎาธิราชยังขัดต่อประเพณีนิยม เพราะพระมหาอุปราชเป็นลำดับต้น ๆ ในการสืบราชบัลลังก์เสมอมา ด้วยเหตุผลดังกล่าว นักวิชาการสมัยใหม่จึงมีความเห็นว่าการขึ้นครองราชย์ของรัษฎาธิราชทำให้ไชยราชาธิราชกริ้วและการรัฐประหารยังทำให้สมเด็จพระรัษฎาธิราชองค์ที่สองจากราชวงศ์สุพรรณภูมิ ถูกประหารชีวิต
บรรณานุกรม

มูลนิธิสมเด็จพระเทพรัตนราชสุดา. นามานุกรมพระมหากษัตริย์ไทย. กรุงเทพฯ : มูลนิธิสมเด็จพระเทพรัตนราชสุดา, 2554. 264 หน้า.  ISBN 978-616-7308-25-8
พระราชพงศาวดารกรุงศรีอยุธยา ฉบับพันจันทนุมาศ (เจิม) และเอกสารอื่น. นนทบุรี : ศรีปัญญา, 2553. 800 หน้า.  ISBN 978-616-7146-08-9
Chula Chakrabongse (1960). Lords of Life: A History of the Kings of Thailand. London: Alvin Redman.
Khruea-thong, Pramin (2012-01-22). "Krung si patiwat: nueng roi pi haeng khwam ngiap rai 'patiwat' nai ratchawong suphannaphum" กรุงศรีปฏิวัติ: ๑๐๐ ปีแห่งความเงียบ ไร้ 'ปฏิวัติ' ในราชวงศ์สุพรรณภูมิ [Ayutthayan coups: a hundred years of silence - no 'coup' in Suphannaphum Dynasty]. Archdiocese of Bangkok. Matichon. คลังข้อมูลเก่าเก็บจากแหล่งเดิมเมื่อ 2015-05-19. สืบค้นเมื่อ 2015-05-19.
Phra Ratchaphongsawadan Chabap Phra Ratchahatthalekha Lem Nueng พระราชพงศาวดาร ฉบับพระราชหัตถเลขา เล่ม 1 [Royal Chronicle of Siam: Royal Autograph Version, Volume 1] (8th ed.). Bangkok: Fine Arts Department of Thailand. 1991. ISBN 9744171448.
Prachum Phongsawadan Chabap Kanchanaphisek Lem Nueng ประชุมพงศาวดาร ฉบับกาญจนาภิเษก เล่ม 1 [Golden Jubilee Collection of Historical Archives, Volume 1]. Bangkok: Fine Arts Department of Thailand. 1999. ISBN 9744192151.
Princess Maha Chakri Sirindhorn Foundation (2011). Namanukrom Phra Mahakasat Thai นามานุกรมพระมหากษัตริย์ไทย [Directory of Thai Kings]. Bangkok: Princess Maha Chakri Sirindhorn Foundation. ISBN 9786167308258.
Van Vliet, Jeremias (2003).  Wyatt, David K. (บ.ก.). Phongsawadan Krung Si Ayutthaya Chabap Wan Walit Phutthasakkarat Song Phan Nueng Roi Paet Sip Song พงศาวดารกรุงศรีอยุธยา ฉบับวันวลิต พ.ศ. 2182 [1640 Chronicle of Ayutthaya: Van Vliet Version] (2nd ed.). Bangkok: Matichon. ISBN 9743229221.
ดูเพิ่ม

รายพระนามพระมหากษัตริย์ไทย
| ก่อนหน้า |  | สมเด็จพระรัษฎาธิราช |  | ถัดไป |
| --- | --- | --- | --- | --- |
| สมเด็จพระบรมราชาธิราชที่ 4 (พ.ศ. 2072 - พ.ศ. 2076) |  |   พระเจ้ากรุงศรีอยุธยา  ราชวงศ์สุพรรณภูมิ  (พ.ศ. 2076 - พ.ศ. 2077) |  | สมเด็จพระไชยราชาธิราช (พ.ศ. 2077 - พ.ศ. 2089) |
​
อี พัง-จา

| อี พัง-จา |
| --- | --- |
พระชายาในมกุฎราชกุมารอึยมิน

ประสูติ: 4 พฤศจิกายน พ.ศ. 2444 ชิบูยะ จังหวัดโตเกียว จักรวรรดิญี่ปุ่น
สิ้นพระชนม์: 30 เมษายน พ.ศ. 2532 (87 ปี) พระราชวังชังด็อก โซล ประเทศเกาหลีใต้
พระสวามี: อี อึน (พ.ศ. 2463–2513)
พระบุตร: อี จิน อี กู
ราชวงศ์: ญี่ปุ่น (ประสูติ) โชซ็อน (เสกสมรส)
พระบิดา: โมริมาซะ นาชิโมโตะ
พระมารดา: อิตสึโกะ นาเบชิมะ
ศาสนา: โรมันคาทอลิก (เดิมชินโต)
อี พัง-จา (เกาหลี: 이방자; ฮันจา: 李方子; อาร์อาร์: I Bangja; เอ็มอาร์: Yi Pangja) หรือ มาซาโกะ ริ (ญี่ปุ่น: 李方子; โรมาจิ: Ri Masako) พระนามเดิม เจ้าหญิงมาซาโกะแห่งนาชิโมโตะ (ญี่ปุ่น: 方子女王; โรมาจิ: Masako Joō; 4 พฤศจิกายน พ.ศ. 2444 — 30 เมษายน พ.ศ. 2532) เป็นพระชายาในมกุฎราชกุมารอึยมินแห่งเกาหลี เดิมทั้งสองพระองค์มีสิทธิ์ในการสืบราชบัลลังก์เป็นจักรพรรดิและจักรพรรดินีแห่งเกาหลี หากแต่เกิดการล้มล้างการปกครองสนธิสัญญาผนวกดินแดนญี่ปุ่น-เกาหลี ในปี พ.ศ. 2453 ที่คาบสมุทรเกาหลีตกเป็นส่วนหนึ่งของจักรวรรดิญี่ปุ่น
อี พัง-จาเป็นเชื้อพระวงศ์ญี่ปุ่นทั้งเป็นพระประยูรญาติสนิทของจักรพรรดินีโคจุง และเจ้าหญิงเซ็ตสึโกะ พระชายาในเจ้าชายยาซูฮิโตะ สืบมาแต่ฝ่ายพระบิดาและพระมารดาตามลำดับ จากการที่ทรงประกอบพระกรณียกิจด้วยการอุปถัมภ์องค์กรเพื่อคนพิการทุพพลภาพและการก่อตั้งโรงเรียนขึ้นในเกาหลีใต้ ด้วยเหตุนี้พระองค์จึงเป็นหนึ่งในสตรีญี่ปุ่นที่ชาวเกาหลีให้ความเคารพอย่างกว้างขวาง
พระประวัติ > พระชนม์ชีพตอนต้น

อี พัง-จา หรือ มาซาโกะ ริ มีพระนามเดิมว่า เจ้าหญิงมาซาโกะแห่งนาชิโมโตะ ประสูติเมื่อวันที่ 4 พฤศจิกายน พ.ศ. 2444 เป็นพระธิดาพระองค์ใหญ่ในเจ้าชายโมริมาซะ นาชิโมโตะโนะมิยะ เป็นจอมพลแห่งกองทัพจักรวรรดิญี่ปุ่น กับเจ้าหญิงอิตสึโกะ พระชายาฯ (สกุลเดิม นาเบชิมะ) ธิดาของมาร์ควิสนาโอฮิโระ นาเบชิมะ อดีตเอกอัครราชทูตญี่ปุ่นประจำประเทศอิตาลี อี พัง-จามีพระขนิษฐาร่วมอุทรหนึ่งพระองค์คือ เจ้าหญิงโนริโกะแห่งนาชิโมโตะ (พ.ศ. 2450–2535) และมีพระอนุชาที่พระมารดาทรงรับเลี้ยงไว้ ชื่อเจ้าชายโนริฮิโกะแห่งนาชิโมโตะ (พระนามเดิม เจ้าชายทากะแห่งคูนิ และต่อมาได้ยศและเปลี่ยนนามเป็น เคานต์โนริฮิโกะ ทาซูตะ) หลังสิ้นสงครามโลกครั้งที่สอง ครอบครัวของพระองค์ถูกถอดจากฐานันดรศักดิ์ทั้งหมด
พื้นฐานครอบครัวของพระองค์ พระบิดาเป็นพระโอรสในเจ้าชายอาซาฮิโกะ คูนิโนะมิยะ เจ้าหญิงมาซาโกะจึงเป็นพระญาติและมิตรสหายกับเจ้าหญิงนางาโกะแห่งคูนิ (ต่อมาได้เป็นจักรพรรดินีในจักรพรรดิโชวะ) ส่วนบรรพชนฝ่ายพระมารดาคือสกุลนาเบชิมะ สืบสกุลจากนาโอฮิโตะ นาเบชิมะ ไดเมียวคนสุดท้ายแห่งแคว้นซางะ เจ้าหญิงพังจามีพระญาติชั้นหนึ่งในสายนี้ที่มีความสนิทสนมเป็นสหายร่วมกัน ชื่อ เซ็ตสึโกะ มัตสึไดระ ที่ต่อมาได้เป็นพระชายาในเจ้าชายยาซูฮิโตะ ชิจิบุโนะมิยะ และโยชิโกะ มัตสึไดระ ที่ต่อมาเป็นพระชายาในเจ้าชายก็อนแห่งเกาหลี
พระประวัติ > อภิเษกสมรส

เมื่อพระองค์ล่วงเข้าสู่วัยสาวสะพรั่ง พระองค์ได้ถูกจัดให้เป็นหนึ่งในสตรีที่มีความเหมาะสมกับการเป็นพระชายาของยุพราชเจ้าแห่งญี่ปุ่น ซึ่งก็รวมไปถึงเจ้าหญิงนางาโกะแห่งคูนิ พระสหาย และโทกิโกะ อิชิโจที่มีความเหมาะสมในเรื่องของวัยวุฒิและสถานะทางสังคม แต่ด้วยเหตุที่ว่าพื้นฐานครอบครัวของพระองค์นั้นมีบุตรน้อยทั้งยังเป็นสตรีเสียหมดเจ้าหญิงอาจจะให้กำเนิดพระราชโอรสยาก เจ้าหญิงมาซาโกะจึงเป็นตัวเลือกที่ถูกตัดออกเป็นคนแรก
แต่อย่างไรก็ตามเจ้าหญิงมาซาโกะก็ได้เสกสมรสกับมกุฎราชกุมารอึยมินแห่งเกาหลีแทน โดยมกุฎราชกุมารแห่งเกาหลีพระองค์นี้ถูกนำมาเข้ารับการศึกษาที่ญี่ปุ่นเมื่อปี พ.ศ. 2459 ครั้นเจ้าหญิงมาซาโกะทรงสำเร็จการศึกษาจากโรงเรียนกะกุชูอิงในปี พ.ศ. 2463 ก็ได้มีการจัดพระราชพิธีอภิเษกสมรสเมื่อวันที่ 28 เมษายนปีเดียวกันนั้น ณ พระราชวังลี กรุงโตเกียว ประเทศญี่ปุ่น และได้รับการสถาปนาเป็น "มกุฎราชกุมารีแห่งเกาหลี" ส่วนพระนาม "มาซาโกะ" ของพระองค์ออกเสียงอย่างเกาหลีว่า "พังจา" และสะกดด้วยอักษรจีนเช่นกัน
เจ้าหญิงมาซาโกะ หรือเจ้าหญิงพังจา ได้ให้ประสูติกาลพระโอรสพระองค์แรกคือเจ้าชายจิน เมื่อวันที่ 18 สิงหาคม พ.ศ. 2464 แต่พระโอรสพระองค์น้อยนี้ก็มีพระชนม์ให้ชื่นชมโสมนัสได้ไม่นานก็ถูกลอบปลงพระชนม์เมื่อวันที่ 11 พฤษภาคม พ.ศ. 2465 ขณะที่มกุฎราชกุมารและเจ้าหญิงพังจาประทับอยู่ในเกาหลี สร้างความเศร้าเสียพระทัยแก่ทั้งสองพระองค์อย่างยิ่ง
วันที่ 24 เมษายน พ.ศ. 2469 จักรพรรดิซุนจง พระเชษฐาของมกุฎราชกุมารเสด็จสวรรคต พระองค์จึงมีพระอิสริยยศเป็น "พระราชินี" ส่วนพระสวามีเป็น "พระราชา" ก็เพราะสนธิสัญญาผนวกดินแดนญี่ปุ่น-เกาหลีที่ลดตำแหน่งผู้นำเกาหลีจากจักรพรรดิเป็นเพียงราชา แต่เจ้าชายอึยมินไม่เคยผ่านพิธีราชาภิเษก ทั้งสองจึงมีอิสริยยศเพียงมกุฎราชกุมาร และมกุฎราชกุมารีตามเดิม ระหว่างนี้เจ้าหญิงพังจาได้ให้ประสูติกาลพระโอรสองค์ที่สอง คือ เจ้าชายกู เมื่อวันที่ 29 ธันวาคม พ.ศ. 2474
พระประวัติ > ชีวิตของมกุฎราชกุมารีองค์สุดท้ายแห่งเกาหลี

หลังสงครามโลกครั้งที่สอง กลุ่มเชื้อพระวงศ์ รวมทั้งตำแหน่งขุนนางต่าง ๆ ถูกล้มเลิกโดยการยึดครองของสหรัฐอเมริกา การปกครองของเกาหลีจึงเปลี่ยนแปลงไป โดยเกาหลีเหนือมีการปกครองแบบคอมมิวนิสต์ ส่วนเกาหลีใต้ที่พระองค์ประทับอยู่ ได้เปลี่ยนแปลงการปกครองเป็นแบบสาธารณรัฐ ในสมัยของรัฐบาลอี ซึง-มัน มกุฎราชกุมารอึยมินได้เสด็จออกจากเกาหลีไปใช้ชีวิตอย่างยากลำบากในญี่ปุ่นแทน จนในเดือนพฤศจิกายน พ.ศ. 2506 ครอบครัวของอดีตมกุฎราชกุมารได้เสด็จกลับเกาหลีตามคำกราบทูลเชิญของพัก ช็อง-ฮี ประธานาธิบดีเกาหลีใต้ โดยประทับที่พระราชวังชังด็อก ในโซล แต่หลังจากนิวัติกลับมาได้ไม่ถึงทศวรรษ มกุฎราชกุมารอึยมินได้หมดสติและสิ้นพระชนม์ลงในโรงพยาบาลเซอุลซ็องโม (Seoul Sungmo Hospital) เมื่อวันที่ 1 พฤษภาคม พ.ศ. 2513 ด้วยพระอาการเส้นพระโลหิตอุดตัน
หลังจากนั้นเป็นต้นมา เจ้าหญิงพังจาได้อุทิศพระองค์ให้กับการศึกษาเกี่ยวกับสภาพจิตใจและบุคคลทุพพลภาพ ทรงดำรงตำแหน่งเป็นประธานและคณะกรรมการต่าง ๆ รวมทั้ง "คณะกรรมการที่ระลึกถึงมกุฎราชกุมารอึยมิน" (Commemorative Committee of Crown Prince Euimin) และโรงพยาบาลมย็องฮวี-ว็อน สำหรับคนหูหนวก, เป็นใบ้ หรือผู้ป่วยทารก นอกจากนี้ยังทรงก่อตั้งโรงเรียนจาฮเย และโรงเรียนมย็องฮเย สำหรับคนพิการให้ปรับตัวเข้าสู่สังคมได้อย่างปกติสุข ด้วยเหตุนี้พระองค์จึงได้รับการเคารพจากชาวเกาหลีว่าเป็น "แม่พระของผู้ทุพพลภาพแห่งเกาหลี" แม้จะมีการต่อต้านญี่ปุ่นก็ตาม แต่เจ้าหญิงพังจาก็เป็นชาวญี่ปุ่นที่ชาวเกาหลีเคารพรักอย่างกว้างขวาง
ภายหลังการสิ้นพระชนม์ของเจ้าหญิงพังจาในปี พ.ศ. 2532 ราชสกุลนาชิโมโตะได้เข้ามาแสดงความเคารพเจ้าหญิงพังจาที่โซลในเดือนตุลาคม พ.ศ. 2544 ราชสกุลนาชิโมโตะมีการจัดตั้งกองทุนการกุศลให้การช่วยเหลือชาวเกาหลีมาอย่างต่อเนื่อง ทั้งการตรวจร่างกาย เฉกเช่นเมื่อสมัยที่เจ้าหญิงพังจาได้กระทำขณะเจ้าหญิงยังมีพระชนม์อยู่
ส่วนพระองค์ได้เข้ารีตศาสนาคริสต์นิกายโรมันคาทอลิก และมีพระนามทางศาสนาว่า "มารีอา"
พระประวัติ > สิ้นพระชนม์

เจ้าหญิงสิ้นพระชนม์ด้วยโรคมะเร็ง เมื่อวันที่ 30 เมษายน พ.ศ. 2532 ณ ตำหนักนักซ็อน พระราชวังชังด็อก โซล สิริรวมพระชนมายุได้ 87 พรรษา งานปลงพระศพที่จัดขึ้นเป็นกึ่งพระราชพิธี โดยมีเจ้าชายทากาฮิโตะ มิกาซะโนะมิยะ และเจ้าหญิงยูริโกะ พระชายาฯ พระประยูรญาติจากญี่ปุ่นเข้าร่วมงานพิธีดังกล่าว พระศพของพระองค์ได้ถูกฝังเคียงข้างพระศพพระสวามีคือมกุฎราชกุมารอึยมินที่สุสานหลวงราชวงศ์โชซอนใกล้โซล
มีหนังสืออัตชีวประวัติของพระองค์ คือหนังสือ The World is One: Princess Yi Pangja's Autobiography โดยเนื้อหาในหนังสือจะมีรายละเอียดปลีกย่อยของพระองค์รวมอยู่ด้วย
ในวัฒนธรรมร่วมสมัย

พระประวัติของพระองค์ได้รับการถ่ายทอดเป็นละครของเกาหลีใต้เรื่อง "อี พัง-จา สตรีผู้อับโชค" (비운의 이방자 여사; Unfortunate Mrs. Lee Bang Ja) ออกอากาศทางช่องเอสบีเอส (SBS) เมื่อปี พ.ศ. 2550 นำแสดงโดยคิม ฮี-เอ บทโทรทัศน์โดยจุง ฮา-ยุน ตามท้องเรื่องได้เล่าถึงเรื่องราวของพระองค์ที่เสกสมรสกับอี อึน ที่ญี่ปุ่น หลังทั้งสองย้ายกลับมายังเกาหลีเมื่อปี พ.ศ. 2505 อี พัง-จาได้ช่วยงานเพื่อสังคมโดยเฉพาะเด็กพิการจนสิ้นพระชนม์
พระอิสริยยศ

4 พฤศจิกายน พ.ศ. 2444 — 28 เมษายน พ.ศ. 2463 : เจ้าหญิงมาซาโกะแห่งนาชิโมโตะ
28 เมษายน พ.ศ. 2463 — 2469 : เจ้าหญิงพังจา พระชายาในมกุฎราชกุมารอึยมิน
พ.ศ. 2469 — 2517 : สมเด็จพระราชินีอี
พ.ศ. 2517 — 30 เมษายน พ.ศ. 2532 : อี พัง-จา
พระบุตร

| พระนาม | ประสูติ | สิ้นพระชนม์ | เสกสมรส | เสกสมรส | พระนัดดา |
| --- | --- | --- | --- | --- | --- |
| อี จิน | 18 สิงหาคม พ.ศ. 2464 | 11 พฤษภาคม พ.ศ. 2465 |  |  |  |
| อี กู | 29 ธันวาคม พ.ศ. 2474 | 16 กรกฎาคม พ.ศ. 2548 | 25 ตุลาคม พ.ศ. 2502 | จูเลีย มุลล็อก |  |
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อี พัง-จา
| ก่อนหน้า |  | อี พัง-จา |  | ถัดไป |
| --- | --- | --- | --- | --- |
| จักรพรรดินีซุนจ็อง |  | อ้างสิทธิจักรพรรดินีเกาหลี  (24 เมษายน พ.ศ. 2469 — 1 พฤษภาคม พ.ศ. 2513) |  | จูเลีย มุลล็อก |
เจ้าหญิงพังจาและพระภัสดา เมื่อปี พ.ศ. 2467
เจ้าหญิงพังจาและพระภัสดา ขณะเยี่ยมชมนิทรรศการศิลปะแห่งชาติ เมื่อปี พ.ศ. 2476
ภัคจีรา วรรณสุทธิ์

| ภัคจีรา วรรณสุทธิ์ |
| --- | --- |
เกิด: 3 กุมภาพันธ์ พ.ศ. 2520 (47 ปี) จันทิมา วรรณสุทธิ์ กรุงเทพมหานคร ประเทศไทย
คู่สมรส: มธุกร พสวงศ์ (2552–2565; เลิกรา)
บุตร: แสนดี พสวงศ์
อาชีพ: นักแสดง พิธีกร นางแบบ
ปีที่แสดง: พ.ศ. 2537–ปัจจุบัน
ภัคจีรา วรรณสุทธิ์ (เกิดวันที่ 3 กุมภาพันธ์ พ.ศ. 2520) ชื่อเล่น โอ๋ เป็นนักแสดง นางแบบ และพิธีกรหญิงชาวไทย เริ่มต้นเข้าวงการบันเทิงจากการได้รับตำแหน่ง Miss Motor Show Thailand 1996 มีชื่อเสียง และเป็นที่รู้จักจากการเป็นนักแสดง ในบทบาทนางร้ายของละครโทรทัศน์ไทย
ประวัติ

ภัคจีรา วรรณสุทธิ์ (โอ๋) เริ่มต้นเข้าวงการบันเทิง จากการได้เป็นนางแบบโฆษณาสินค้าในนิตยสาร และ ถ่ายแบบลงนิตยสารวัยน่ารัก หลังจากนั้นในปี พ.ศ. 2539 ได้ไปสมัครเข้าประกวด Miss Future Model Contest 1996 โดยได้รับรางวัลตำแหน่งชนะเลิศ ในเวลาต่อมาไม่นานก็ได้รับโอกาสจาก วิริยะ พงษ์อาจหาญ หรือ อุ๊บ ที่เป็นผู้จัดการนักแสดงชื่อดัง ส่งเข้าไปประกวดในเวทีใหญ่ระดับประเทศอย่าง Miss Motor Show Thailand 1996 ซึ่งก็ได้รับรางวัลตำแหน่งชนะเลิศ โดยถือเป็นการเข้าวงการบันเทิงอย่างเป็นทางการ
สำหรับด้านครอบครัว โอ๋ มีบิดา คือ นายวันชัย พุ่มเจริญ มารดา คือ นางประยงค์ พุ่มเจริญ โดย โอ๋ เป็นลูกสาวคนโต และมีน้องสาวอีก 2 คน คือ อินทิรา พุ่มเจริญ (อิน) เป็นน้องสาวคนกลาง และ ชลิตา พุ่มเจริญ (อุ๋ย) เป็นน้องสาวคนเล็ก
โอ๋ เป็นนักแสดง นางแบบ และพิธีกรหญิงอิสระชาวไทย โดยมีผลงานละครโทรทัศน์เรื่องแรกคือ ลูกผู้ชายหัวใจไม้ฉาก (2539) ในบทนางเอก แสดงคู่กับ สันติ ประกายเลิศลักษณ์ หรือ สันติ จีมส์ และได้เริ่มพลิกบทบาทมารับบทนางร้าย ในละคร อีแตน (2541) และ ไฟลวง (2541) ซึ่งถือเป็นผลงานละครที่สร้างชื่อเสียงเป็นอย่างมาก หลังจากนั้นจึงได้รับบทบาทนางร้ายมาโดยตลอด มีผลงานละครเด่น อาทิเช่น เสน่ห์นางงิ้ว (2542), ปัญญาชนก้นครัว (2542), รอยรัก รอยอดีต (2543), คน 2 คม (2544), เมียจำเป็น (2544), หนึ่งในทรวง (2548), อุ้มรัก (2549), มาเฟียที่รัก (2550) และ รักนี้หัวใจเราจอง (2550) เป็นต้น ฯลฯ
ในปี 2552 ได้เข้าพิธีมงคลสมรส และจดทะเบียนสมรสกับ มธุกร พสวงศ์ เป็นทายาท รุ่นที่ 3 ของร้านทอง ฮั่ว เซ่ง เฮง ที่มีจำนวน 6 สาขา ทั่วประเทศไทย โดยพิธีได้จัดขึ้น ณ ห้องรอยัล บอลรูม โรงแรมแมนดาริน โอเรียนเต็ล ในวันที่ 22 พฤษภาคม พ.ศ. 2552
ในปี 2553 ป่วยเป็น โรคกล้ามเนื้ออ่อนแรง (Myasthenia Gravis) และได้เข้ารับการผ่าตัดรักษาที่โรงพยาบาลศิริราช เมื่อวันที่ 15 ตุลาคม พ.ศ. 2553 โดยอาการได้หายเป็นปกติแล้ว
ในปี 2556 ได้ให้กำเนิดบุตรสาว 1 คน ชื่อ แสนดี พสวงศ์ เมื่อวันที่ 16 กุมภาพันธ์ พ.ศ. 2556[ต้องการอ้างอิง]
ในปี 2565 ได้เลิกรากับสามี คือ มธุกร พสวงศ์ หลังจากที่ได้ใช้ชีวิตคู่สมรสร่วมกันมาเป็นระยะเวลากว่า 13 ปี เมื่อวันที่ 29 กรกฎาคม พ.ศ. 2565
การศึกษา

อนุบาล - มัธยมศึกษา ปีที่ 3 :โรงเรียนโรจนนิมิตวิทยา
ปวช.  : คณะเทคโนโลยีคหกรรมศาสตร์ สาขาวิชาอาหารและโภชนาการ มหาวิทยาลัยเทคโนโลยีราชมงคลกรุงเทพ (วิทยาเขตพระนครใต้)
ปริญญาตรี : คณะนิเทศศาสตร์ มหาวิทยาลัยราชภัฏสวนสุนันทา
ผลงาน > ละครโทรทัศน์

| พ> ศ. | เรื่อง | รับบท | ออกอากาศ |
| --- | --- | --- | --- |
| 2538 | ยอดคุณลูก | ริตา | ช่อง 3 |
| 2539 | คนอยู่วัด |  | ช่อง 3 |
| 2539 | เพื่อนรักนักกีฬา | หนึ่งฤทัย (หนึ่ง) | ช่อง 3 |
| 2539 | ลูกผู้ชายหัวใจไม้ฉาก |  | ช่อง 9 |
| 2539 | พันหนึ่งราตรี |  | ช่อง 7 |
| 2539 | ฝากรักไว้ให้เธอ |  | ช่อง 5 |
| 2540 | สะใภ้อลวน คนอลเวง | ศราวัลย์ (จี๊ด) | ช่อง 5 |
| 2540 | ละครสั้น ร้อยรสบทละคร ตอนที่ 43 "แคทรียาที่รัก" | ฐาปนีย์ (จ๋า) | ช่อง 3 |
| 2541 | เพลงใบไม้ร่วง | หน่อย | ช่อง 3 |
| 2541 | ลูกสาวเจ้าพ่อ | นุสรา | ช่อง 3 |
| 2541 | อีแตน | สุพัตรา | ช่อง 3 |
| 2541 | ไฟลวง | รตี | ช่อง 3 |
| 2541 | กรงเกียรติยศ | เสาวลักษณ์ | ช่อง 7 |
| 2542 | ตามรอยรัก | อาริษา (ลิซ่า) | ช่อง 7 |
| 2542 | คุณนายจิตป่วน | แตงอ่อน | ช่อง 3 |
| 2542 | พ่อไก่แก่ แม่ปลาช่อน | อรจิรา | ช่อง 3 |
| 2542 | เกิดแต่ชาติปางไหน | ละออ | ช่อง 3 |
| 2542 | เสน่ห์นางงิ้ว | กนกวิภา (หนก) | ช่อง 3 |
| 2542 | ยอดยาหยี | การบูร | ช่อง 3 |
| 2542 | สามี | สิริโสภา | ช่อง 3 |
| 2542 | ปัญญาชนก้นครัว | อรวิลาศ | ช่อง 3 |
| 2543 | ไม้เมือง | สุตรา | ช่อง 3 |
| 2543 | ดอกแก้วการะบุหนิง | โมรี อุณหะนันทน์ | ช่อง 3 |
| 2543 | รัตติกาลยอดรัก | เจิดลักษณ์ | ช่อง 3 |
| 2543 | กำแพงรัก | พลอย | ช่อง 3 |
| 2543 | รอยรัก รอยอดีต | พิศ / วัลยา | ช่อง 5 |
| 2543 | ม่านบังใจ | สร้อยสน | ช่อง 7 |
| 2544 | เมียจำเป็น | หยาดฟ้า อัครมนตรี | ช่อง 7 |
| 2544 | สุดดวงใจ | ภาวดี | ช่อง 3 |
| 2544 | คน 2 คม | ดนยา รัตนรุ่งเรือง | ช่อง 5 |
| 2544 | เขยซ่าส์ พ่อตาแสบ | ปู | ช่อง 5 |
| 2545 | ต้นรักดอกงิ้ว | บัวริน | ช่อง 5 |
| 2545 | บอดี้การ์ดสาว | มายาวี ศรัทธาสิทธิ์ (เมย์) | ช่อง 7 |
| 2545 | สวัสดีคุณนาย | ชิดชไม | ช่อง 3 |
| 2545 | นังเหมียวย้อมสี | ทีน่า | ช่อง 3 |
| 2545 | นางโจร | ศศิวิลาศ ฉายากรณ์ (อี๊ฟ) | ช่อง 3 |
| 2546 | วิวาห์พาวุ่น | ก้านแก้ว (ลูกแก้ว) | ช่อง 3 |
| 2546 | กิเลสมาร | กัญญา | ช่อง 3 |
| 2546 | เต่ากินผักบุ้ง | ธิดารัตน์ | ช่อง 3 |
| 2546 | กรงเพชร | รุ่งมณี เจริญธนากร | ช่อง 3 |
| 2547 | ภูแสนดาว | เลอตริน | ช่อง 3 |
| 2547 | สมปองน้องสมชาย | อ้อย | ช่อง 3 |
| 2547 | เล่ห์รตี | อิษยา สุทธกานต์ | ช่อง 3 |
| 2547 | ลูกทุ่งหารสอง | ราตรีสุข | ช่อง 3 |
| 2547 | จับสะใภ้ใส่สกุล | อรอนงค์ | ช่อง 3 |
| 2547 | ยุทธการปราบเมียน้อย | สุมาลี (เจี๊ยบ) | ช่อง 3 |
| 2548 | สะใภ้ทอร์นาโด | ศรุตา | ช่อง 7 |
| 2548 | หนึ่งในทรวง | สุดา เดือนประดับ (แป้น) | ช่อง 3 |
| 2548 | ลิขสิทธิ์หัวใจ | วิวัณดา กฤษณะบรรจง | ช่อง 3 |
| 2548 | บอดี้การ์ดแดดเดียว | ลดา | ช่อง 3 |
| 2548 | ราชินีหมอลำ | บุษยา | ช่อง 3 |
| 2548 | ใต้ร่มเงารัก | ปารมี (ปาล์มมี่) | ช่อง 3 |
| 2548 | คนละวัยหัวใจเดียวกัน | ดีพร้อม โชคทรัพย์ทวี (ดีดี้) | ช่อง 3 |
| 2549 | มนต์รักล็อตเตอรี่ | ลิลลี่ | ช่อง 3 |
| 2549 | อยากจะรัก เดี๋ยวจัดให้ | โสภิตา | ช่อง 3 |
| 2549 | คุณชายร้ายเล่มเกวียน | รื่นเริง / คุณหญิงแฮปปี้ | ช่อง 3 |
| 2549 | อุ้มรัก | หนูนา | ช่อง 3 |
| 2550 | รักเล่ห์ เสน่ห์ลวง | เกศรา (อ้อม) | ช่อง 3 |
| 2550 | มาเฟียที่รัก | เสี่ยวเฉียว (ลิลลี่) | ช่อง 3 |
| 2550 | รักนี้หัวใจเราจอง | จิราแจรง (แจ๋ม) | ช่อง 3 |
| 2551 | ดาวจรัสฟ้า | พัชรี ศรีทอง | ช่อง 3 |
| 2552 | แม่ค้าขนมหวาน | นรารี (แพน) | ช่อง 3 |
| 2553 | แฝดนะยะ | นุช | ช่อง 3 |
ผลงาน > ภาพยนตร์

| ปี พ> ศ. | เรื่อง | รับบทเป็น |
| --- | --- | --- |
| 2537 | เสียดาย ภาค 1 (Daughter 1) | มังคุด (น้องสาวของเงาะ) |
ผลงาน > ซิทคอม

| ปี พ> ศ. | เรื่อง | รับบทเป็น | หมายเหตุ | สถานีโทรทัศน์ |
| --- | --- | --- | --- | --- |
| 2542 | ระเบิดเถิดเทิง | โอ๋ | นักแสดงรับเชิญ ตอนที่ 140 ปริศนาฆาตกรรม | ช่อง 5 |
| 2545 | 5 โมง โป๊ง โป๊ง ชึ่ง | โอ๋ | นักแสดงรับเชิญ ตอน หักเหลี่ยมคอบอล | ช่อง ไอทีวี |
| 2546 | 5 โมง โป๊ง โป๊ง ชึ่ง | ปูเป้ | นักแสดงรับเชิญ ชุดที่ 14 ยุให้รำ ตำให้แหลก | ช่อง ไอทีวี |
| 2546 | บางรักซอย 9 | จี๊ด | นักแสดงรับเชิญ ตอนที่ 16 สลับคู่ชู้ชื่น | ช่อง 9 |
| 2548 | รถด่วนขบวนสุดท้าย | ฟ้าเอ็นดู | นักแสดงหลัก | ช่อง 9 |
| 2549 | เป็นต่อ | เกศ | นักแสดงรับเชิญ ตอนที่ 97 20 : 80 | ช่อง 3 |
| 2552 | เทวดาสาธุ | เจ้าสีสะเกด | นักแสดงรับเชิญ ตอน ใครสาปภูษา | ช่อง 3 |
| 2552 | มหาชนชาวแฟลต (ปี 2) | เมลดา (เมย์) | นักแสดงหลัก | ช่อง 3 |
ผลงาน > มิวสิกวิดีโอ

| ปี พ> ศ. | เพลง | ศิลปิน | อัลบั้ม |
| --- | --- | --- | --- |
| 2539 | รักษาได้ (แต่ไม่หายขาด) | ที-สเกิ๊ต | อัลบั้มชุดที่ 2 "ทีมสตรี" |
| 2539 | เห็นก่อน | ดร.คิดส์ | เจอล่ะ...มันส์! |
| 2539 | สั่น | ไฮร็อก | HIV |
| 2540 | พอแล้ว | เดอะซัน | อัลบั้มชุดแรก "คนมีไฟ" |
| 2540 | อย่าฝากความหวัง | ใหม่ เจริญปุระ | อัลบั้มเดี่ยว ชีวิตใหม่ |
| 2544 | รักมาหา | พันกร บุณยะจินดา และ ธนพร แวกประยูร | อัลบั้มชุดพิเศษ Two Seasons The Great Duet Album แสดงร่วมกับ ศรราม เทพพิทักษ์ และ รินลณี ศรีเพ็ญ |
| 2544 | แบกด้วยหัวใจ | พันกร บุณยะจินดา และ ธนพร แวกประยูร | อัลบั้มชุดพิเศษ Two Seasons The Great Duet Album แสดงร่วมกับ ศรราม เทพพิทักษ์ และ รินลณี ศรีเพ็ญ |
| 2546 | ฉันเกลียดเธอ | วงโมทีฟ (Motif) | อัลบั้มที่ 2 "Motif 2 Fat" |
| 2548 | ฮักอ้ายโดนแล้ว | ศิริลักษณ์ ผ่องโชค | เพลงประกอบละคร ราชินีหมอลำ |
| 2551 | ฮักอ้ายแล้วเด้อ | อั้ม นันทิยา | เพลงประกอบละคร ดาวจรัสฟ้า ชุดที่ 1 |
ผลงาน > เพลง

| ปี พ> ศ. | เพลง | อัลบั้ม |
| --- | --- | --- |
| 2547 | หลานนะลุง | ค่ายอาร์เอส อัลบั้ม เพลงประกอบละคร ลูกทุ่งหารสอง |
| 2547 | เอาก็เอา | ค่ายอาร์เอส อัลบั้ม เพลงประกอบละคร ลูกทุ่งหารสอง |
| 2551 | ฮักอ้ายแล้วเด้อ | เพลงประกอบละคร ดาวจรัสฟ้า ชุดที่ 2 |
ผลงาน > พิธีกร

พิธีกรหลัก
ตีท้ายครัว ทางช่อง 3 (ปี พ.ศ. 2551 - ปัจจุบัน)
ยุทธการบันเทิง ทางช่อง ITV
สุดเดชประเทศไทย ทางช่อง 3
สบาย แอท ไนน์ ทางช่อง 9
มิวสิกเกสท์ ทางช่อง 5
เพลงเด็ดภาคดึก ทางช่อง 5
เป็นปี่เป็นขลุ่ย ทางช่อง 5
ซี้ย่ำปึ้ก ศึกเจ้าสังเวียน ทางช่อง 5
Home Sweet Home บ้านแสนสุข ทางช่อง 5
Hot Shot ช็อตเด็ด คนดัง ทางช่อง 3
Happy Morning ทางช่อง 5
เรื่องเล่าเช้านี้ (ช่วงครอบครัวบันเทิง) ทางช่อง 3
เรื่องเล่าเสาร์–อาทิตย์ (ช่วงครอบครัวบันเทิง) ทางช่อง 3
เมย์ เอ๋ โอ๋ Mama’s Talk ทาง PPTVHD (ช่อง 36)
พิธีกรรับเชิญ
หม่ำโชว์ (5 พ.ค. 50 และ 12 พ.ค. 50) ทางช่อง 5
ศึกน้ำผึ้งพระจันทร์ (2 มี.ค. 53 และ 9 มี.ค. 53) ทางช่อง 5
บอก 9 เล่าสิบ ทางช่อง 9
ปากโป้ง (ส.ค. - ก.ย. 57) ทางช่อง 8
ผลงาน > ละครเวที

| ปี พ> ศ. | เรื่อง | รับบทเป็น | หมายเหตุ |
| --- | --- | --- | --- |
| 2548 | แม่น้ำของแผ่นดิน ปีที่ 6  ตอน "พล นิกร กิมหงวน ความสุขแห่งพระนคร และสุนทรีย์ แห่งสุนทราภรณ์" | นวลละออ ไทยแท้ | แสดงคู่กับ วรวุฒิ นิยมทรัพย์ จัดแสดงที่ ท่าราชวรดิฐ ถนนมหาราช กรุงเทพมหานคร |
ผลงาน > พากย์เสียงภาพยนตร์

| ปี พ> ศ. | เรื่อง | รายละเอียด |
| --- | --- | --- |
| 2546 | Charlie's Angels: Full Throttle | พากย์เสียงแปลภาษาไทยเป็น Dylan Sanders ซึ่งรับบทโดย Drew Barrymore |
ผลงาน > งานเขียน

(ปี พ.ศ. 2548) Pocket book ชื่อ ถึงร๊ายย...ก็รัก (Tueng Rai...Kor Ruk) ของสำนักพิมพ์ POCKATS